На основу члана 8. став 8. Уредбе о управљању капиталним пројектима („Службени гласник РС“, број 51/19) и члана 61. став 1. тачка 17. Статута општине Инђија ( „Службени лист општине Инђија“ број 5/19)

Општинско веће Општине Инђија, дана 17.јануара 2020. године, доноси:

**РЕШЕЊЕ**

**О ОБРАЗОВАЊУ КОМИСИЈE ЗА КАПИТАЛНЕ ИНВЕСТИЦИЈЕ**

**ОПШТИНЕ ИНЂИЈА**

**I**

Образује се Комисија за капиталне инвестиције општине Инђија (у даљем тексту: Комисија)

**II**

Комисија има председника и четири члана.

**III**

У Комисију се именују:

1. за председника: Владимир Гак, дипл. правник,
2. за члана: Александар Банић, дипл. правник,
3. за члана: Драган Иброчић, дипл. саобраћајни инжењер,
4. за члана: Бранка Наић, дипл. економиста
5. за члана: Бојана Алфировић, дипл. економиста.

**IV**

Задатак Комисије је да: врши потврду стратешке релевантности капиталних пројеката и усваја листу капиталних пројеката који су успешно оцењени и прошли преимплементациону фазу, осигурава усклађеност између различитих извора финансирања у фазама припреме и имплементације пројекта, за капиталне пројекте за које оцени да је неопходно даје налог за израду плана рационализације пројекта, усваја коначну листу приоритетних и спремних капиталних пројеката, врши рангирања припремљених капиталних пројеката на основу стратешке релевантности, степена припремљености и оцењене изводљивости, представља развојним партнерима планове за реализацију пројеката са листе приоритетних пројектних идеја и листа приоритетних припремљених пројеката и разматра предлоге развојних партнера у вези са овим пројектима, одобрава план рационализације капиталног пројекта и сагледава завршни извештај о спроведеном капиталном пројекту.

**V**

Комисија доноси пословник о раду којим ближе одређује начин свог рада и одлучивања.

**VI**

Члановима Комисије из тачке III овог Решења, припада накнада у месечном нето износу од 12.000,00 динара.

**VII**

Административне и стручно-техничке послове за потребе Комисије обавља Одељење за финансије.

**VIII**

Ово решење се примењује од 24. јануара 2020. године

**IX**

Ово Решење објавити у „Службеном листу Општине Инђија“.

**ОПШТИНСКО ВЕЋЕ ОПШТИНЕ ИНЂИЈА**

**Број:02-5/2020-III Председавајући,**

**Дана:17. јануара 2020.године заменик Председника општине**

**И н ђ и ј а Драгана Радиновић**

**О б р а з л о ж е њ е**

Правни основ за доношење Решења о образовању Комисије за капиталне инвестиције општине Инђија, садржан је у члану 8. став 8. Уредбе о управљању капиталним пројектима („Службени гласник РС“, број 51/19) и члану 61. став 1. тачка 17. Статута општине Инђија ( „Службени лист општине Инђија“ број 5/19).

Чланом 8. став 8. Уредбе о управљању капиталним пројектима прописано је да Комисију за капиталне инвестиције локалне самоуправе образује градско, односно општинско веће и да одређује њен састав.

Предложеним Решењем образује се Комисија за капиталне инвестиције општине Инђија.

Дефинисано је да Комисија има председника и четири члана, утврђен је задатак Комисије, као и друга питања од значаја за рад Комисије.

Имајући у виду напред наведено предлаже се да Општинско веће општине Инђија усвоји Решење о образовању Комисије за капиталне инвестиције општине Инђија у тексту како је дат у материјалу.

Општинска управа општине Инђија